***** ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιανουαρίου 1982 περί εγκρίσεως του προγράμματος για την ανάπτυξη της γεωργίας στα υπερπόντια γαλλικά διαμερίσματα σύμφωνα με την οδηγία 81/527/ΕΟΚ του Συμβουλίου (Το κείμενο στη γαλλική γλώσσα είναι το μόνο αυθεντικό) (82/115/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητας, την οδηγία 81/527/ΕΟΚ του Συμβουλίου της 30ής Ιουνίου 1981 περί αναπτύξεως της γεωργίας στα υπερπόντια γαλλικά διαμερίσματα (1), και ιδίως το άρθρο 2, Εκτιμώντας: ότι η γαλλική κυβέρνηση ανακοίνωσε στις 31 Αυγούστου 1981 το πρόγραμα για την ανάπτυξη της γεωργίας στα υπερπόντια γαλλικά διαμερίσματα, το οποίο συμπλήρωσε τον Οκτώβριο και Νοέμβριο του 1981 με επιπλέον στοιχεία· ότι το πρόγραμμα περιέχει το σύνολο των στοιχείων, διατάξεων και μέτρων που απαριθμούνται στο άρθρο 4 της οδηγίας 81/527/ΕΟΚ και τα οποία εξασφαλίζουν την επίτευξη των στόχων της οδηγίας αυτής· ότι ζητήθηκε η γνώμη της Επιτροπής του Ταμείου όσον αφορά τα χρηματοδοτικά θέματα· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το πρόγραμμα για την ανάπτυξη της γεωργίας στα υπερπόντια γαλλικά διαμερίσματα που διαβιβάσθηκε στις 31 Αυγούστου 1981 από τη γαλλική καβέρνηση σύμφωνα με την οδηγία 81/527/ΕΟΚ. Άρθρο 2 Η παρούσα απόφαση απευθύνεται στη Γαλλική Δημοκρατία. Έγινε στις Βρυξέλλες, στις 29 Ιανουαρίου 1982.

[Source: multi_eurlex | Tokens: 1398]